Държавен вестник, бр. 40, 2010 г., стр. 67

БРОЙ  40	
Д Ъ Р Ж А В Е Н  В Е С Т Н И К 	
СТР.  67  
ОБЛАСТЕН УПРАВИТЕЛ НА ОБЛАСТ 
ПЛЕВЕН
ЗАПОВЕД № ТУ-09-01 
от 13 април 2010 г.
На основание чл. 32, ал. 1 от Закона за адми-
нистрацията, чл. 129, ал. 3 ЗУТ и решение по про-
токол № 1 от 25.XI.2009 г. на Областния експертен 
съвет по устройство на територията одобрявам 
подробен устройствен план (ПУП) – парцеларен 
план (ПП) по чл. 110, ал. 1, т. 5 ЗУТ за линеен 
обект: „Водоснабдяване на с. Ставерци и с. Бре-
гаре от местност Ченгене сарай, община Долна 
Митрополия“, с трасе с обща дължина 5259,64 м, 
отразено в плана и определено с координати на 
точките на върховете и преминаващо през земли-
щата на с. Ставерци в община Долна Митрополия 
и с. Староселци в община Искър.
Заповедта подлежи на обжалване по реда на 
чл. 215, ал. 1 и 4 ЗУТ пред Административния 
съд – Плевен, в 14-дневен срок от обнародването 
є в „Държавен вестник“.
Областен управител: Ив. Новкиришки
4315
ОБЩИНА РАДНЕВО
РЕШЕНИЕ № 681 
от 29 април 2010 г. 
На основание чл. 21, ал. 1, т. 8 ЗМСМА във 
връзка с чл. 1, ал. 2, т. 6, чл. 4, ал. 4, чл. 31, ал. 1 
и чл. 32, ал. 3, т. 2 ЗПСК и чл. 3, ал. 3, чл. 5, чл. 7, 
чл. 10, ал. 2 от Наредбата за търговете и кон-
курсите Общинският съвет – гр. Раднево, реши: 
1. Приема изготвения анализ на правното със-
тояние, информационния меморандум и оценка 
за обявения за приватизация нежилищен имот 
общинска собственост – комплекс „Тракия“: 
ресторант и сладкарница с площ 444,6 кв. м, 
ет. 1; сграда за административни нужди, площ 
222,07 кв. м, на ет. 2; мазета под ресторанта, 
площ 127,13 кв. м, мазета под административна 
сграда, площ 46,74 кв. м; лятна градина, площ 410 
кв. м; навеси, площ 209,9 кв. м; тераса, площ 455 
кв. м и дворно място от 2961 кв. м, намиращи 
се в зона І, кв. 117, парцел ІІ, пл. № 891, 2093 по 
регулационния план на гр. Раднево.
2. Определя метод за извършване на прива-
тизацията на комплекс „Тракия“ – гр. Радне-
во – публично оповестен конкурс на един етап.
3. Минимална конкурсна цена – 362  000 лв. 
без ДДС. 
4. Определя следните конкурсни условия:
4.1. Предложената цена да не е по-ниска от 
минималната конкурсна цена.
4.2. Предложение за инвестиционна програма:
– запазване стопанското предназначение на 
имота за срок 10 години считано от датата на 
сключване на договора за продажба;
– обособяване в имота на обект за социални 
дейности с площ не по-малка от 60 кв. м за срок 
10 години, считано от датата на сключване на 
договора за продажба;
– въвеждане на обекта в експлоатация не 
по-късно от една година от датата на предаване 
във владение;
– размер на инвестициите – не по-малко от 
1 000 000 лв. за срок 2 години считано от датата 
на сключване на договора за продажба;
– разкриване на  минимум  20  работни места 
за срок от 5 години считано от датата на започ-
ване на стопанската дейност.
5. Конкурсната документация за участие се 
получава в стая 212 на общинската администра-
ция срещу невъзстановими 500 лв. по сметка 
на Община Раднево, посочена в конкурсната 
документация, или на гише № 5 (каса) при Ин-
формационен център.
6. Конкурсната документация за участие се 
закупува в срок до 30-ия ден от датата на об-
народване на решението в „Държавен вестник“ 
и се получава след представяне на документ за 
самоличност и документ за актуално правно 
състояние на участника – юридическо лице. В 
случай че документацията се закупува от името 
на друго лице, се представя пълномощно, изгот-
вено в писмена форма с нотариална заверка на 
подписа.
7. В срок до 30-ия ден от датата на обнародване 
на решението в „Държавен вестник“ участници-
те закупили конкурсна документация, могат да 
отправят писмени искания до Община Раднево, 
стая 212 (отдел ОС), за даване на разяснения по 
процедурата за провеждане на конкурса. Разяс-
ненията по предходното изречение се изготвят 
в писмена форма в срок до 3 работни дни и се 
предоставят на разположение на всички лица, 
закупили конкурсна документация.
8. Лицата, получили сертификат за регистрация 
и внесли депозит за участие в конкурса, имат 
право да подадат оферта за участие в конкурса.
9. Определя депозит за участие в конкурса в 
размер 10 % от минималната конкурсна цена, 
който се внася по сметка на Община Раднево, 
посочена в конкурсната документация, в срок до 
33-тия ден от датата на обнародване на решението 
в „Държавен вестник“.
10. Офертите за участие се подават в стая 204 
(деловодство) на Община Раднево в запечатан 
непрозрачен плик в срок до 17 ч. на 34-ия ден 
от датата на обнародване на решението в „Дър-
жавен вестник“.
11. Оглед на обекта се извършва всеки работен 
ден в срок до 16 ч. на 33-тия ден от датата на 
обнародване на решението в „Държавен вестник“, 
след закупуване на конкурсни книжа и предва-
рителна заявка.
12. Конкурсът ще се проведе на 35-ия ден от 
датата на обнародване на решението в „Държавен 
вестник“ от 13,30 ч. в зала № 315, етаж 3.
13. Сроковете по т. 5 – 12 се определят по 
реда на чл. 33 ГПК. Когато  последният ден на 
срока е неприсъствен, този ден не се брои и сро-
кът изтича следващия след него присъствен ден. 
14. Утвърждава конкурсна документация за 
приватизацията – комплекс „Тракия“. Възлага 
на кмета на Община Раднево организирането 
на конкурса съгласно Наредбата за търговете и 
конкурсите и документацията за участие в пуб-
лично оповестен конкурс на един етап.
15. Упълномощава кмета на общината да 
сключи договор за покупко-продажба със спе-
челилия конкурса.